

DJEČJI VRTIĆ „POTOČIĆ“ BELAJSKE POLJICE

UPRAVNO VIJEĆE

Belajske Poljice 105 B, Barilović

KLASA: 112-02/25-01/06

URBROJ: 2133-6-1-02-25-1

Belajske Poljice, 29. 08. 2025. godine

 Na temelju članka 26. Zakona o predškolskom odgoju i obrazovanju (“Narodne novine”, broj: 10/97, 107/07, 94/13, 98/19, 57/22 i 101/23) i čl. 42. Statuta Dječjeg vrtića „Potočić“ Belajske Poljice, Upravno vijeće Dječjeg vrtića „Potočić“ Belajske Poljice raspisuje

**N A T J E Č A J**

**za popunu radnog mjesta ODGOJITELJ/ICA PREDŠKOLSKE DJECE**

**2 izvršitelja/ice, na neodređeno, puno radno vrijeme**

Probni rad 90 dana.

Kandidati moraju ispunjavati uvjete prema članku 24. i 25. Zakona o predškolskom odgoju i obrazovanju (“Narodne novine”, broj: 10/97, 107/07, 94/13, 98/19, 57/22 i 101/23) i članku 2. točka 1. Pravilnika o vrsti stručne spreme stručnih djelatnika te vrsti i stupnju stručne spreme ostalih djelatnika u dječjem vrtiću (“Narodne novine”, broj 133/97, 94/13 i 57/22):

* završen preddiplomski sveučilišni studij ili preddiplomski stručni studij za odgojitelja predškolske djece, odnosno studij za odgojitelja kojim je stečena viša stručna sprema u skladu s ranijim propisima, ili završen sveučilišni diplomski studij ili specijalistički diplomski stručni studij za odgojitelja.
* utvrđenu zdravstvenu sposobnost za obavljanje poslova (Vrtić će uputiti izabranog kandidata na utvrđivanje zdravstvene sposobnosti za obavljanje poslova radnog mjesta).

Radni odnos u dječjem vrtiću ne može zasnovati osoba koja ima zapreke iz članka 25. Zakona o predškolskom odgoju i obrazovanju.

Na natječaj se mogu javiti osobe oba spola. Izrazi koji se koriste u tekstu ovog natječaja, a imaju rodno značenje koriste se neutralno i odnose se jednako na muški i ženski spol.

Kandidati su obvezni dostaviti sljedeću dokumentaciju:

* pisanu zamolbu, vlastoručno potpisanu, s navodom na koji natječaj se kandidat javlja,
* kratak životopis,
* dokaz o stručnoj spremi,
* dokaz o položenom stručnom ispitu,
* presliku osobne iskaznice,
* dokaz o radnom stažu: elektronički zapis ili potvrda o podacima evidentiranim u matičnoj evidenciji HZMO-a (e-radna knjižica),
* dokaz o nepostojanju zapreka za zasnivanje radnog odnosa sukladno čl. 25. Zakona o predškolskom odgoju i obrazovanju (ne starije od dana objave natječaja):
1. potvrda nadležnog suda da se protiv kandidata ne vodi kazneni postupak

 (čl. 25. st. 2. Zakona o predškolskom odgoju i obrazovanju),

1. potvrda nadležnog suda da se protiv kandidata ne vodi prekršajni postupak

 (čl.25. st. 4. Zakona o predškolskom odgoju i obrazovanju).

1. potvrda nadležnog Zavoda za socijalni rad da kandidatu nisu izrečene zaštitne mjere

 iz članka 25. stavka 10. Zakona o predškolskom odgoju i obrazovanju

Tražena dokumentacija dostavlja se u neovjerenim preslikama i ne vraća se, a prije sklapanju ugovora o radu izabrani kandidat dužan je predočiti i dostaviti izvornike.

Kandidat koji ostvaruje pravo prednosti pri zapošljavanju prema posebnim propisima može u prijavi na natječaj pozvati se na to pravo, priložiti sve propisane dokaze za ostvarivanje prednosti i ima prednost u odnosu na ostale kandidate samo pod jednakim uvjetima.

Kandidat, radi ostvarivanja prava prednosti pri zapošljavanju dužan je uz prijavu priložiti sve dokaze o ostvarivanju prava prednosti pri zapošljavanju prema posebnim propisima, rješenje ili potvrdu o priznatom statusu iz kojeg je vidljivo navedeno pravo, potvrde o nezaposlenosti Hrvatskog zavoda za zapošljavanje izdanu u vrijeme trajanja natječaja te dokaz iz kojeg je vidljivo na koji način je prestao radni odnos kod prethodnog poslodavca (rješenje, odluka, obavijest i sl.).

Kandidat koji može ostvariti pravo prednosti pri zapošljavanju sukladno članku 102. Zakona o hrvatskim braniteljima iz Domovinskog rata i članovima njihovih obitelji (“Narodne novine”, broj: 121/17, 98/19, 84/21 i 156/23), članku 48. f Zakona o zaštiti vojnih i civilnih invalida rata (“Narodne novine”, broj: 33/92, 57/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13 i 98/19), članku 48. Zakona o civilnim stradalnicima iz Domovinskog rata (“Narodne novine”, broj 84/21) te članku 9. Zakona o profesionalnoj rehabilitaciji i zapošljavanju osoba s invaliditetom (“Narodne novine”, broj: 157/13, 152/14, 39/18 i 32/20), dužan se u prijavi na natječaj pozvati na to pravo te ima prednost u odnosu na ostale kandidate samo pod jednakim uvjetima.

Da bi kandidat ostvario prednost pri zapošljavanju, osoba iz članka 102. stavak 1. – 3. Zakona o hrvatskim braniteljima iz domovinskog rata i članovima njihovih obitelji (“Narodne novine”, broj: 121/17, 98/19 i 84/21) dužan je uz prijavu na natječaj dostaviti dokaze o ostvarivanju prava prednosti iz članka 103. stavak 1. Zakona o hrvatskim braniteljima iz domovinskog rata i članovima njihovih obitelji. Poveznica na internetsku stranicu Ministarstva branitelja: https://branitelji.gov.hr/zaposljavanje-843/843, a dodatne informacije o dokazima koji su potrebni u svrhu ostvarivanja prednosti pri zapošljavanju, potražiti na slijedećoj poveznici: popis dokaza za ostvarivanje prava prednosti pri zapošljavanju- ZOHBDR 2021.pdf (gov.hr)

Kandidat koji se poziva na pravo prednosti pri zapošljavanju u skladu s člankom 48. f Zakona o zaštiti vojnih i civilnih invalida rata (“Narodne novine”, broj: 33/92, 57/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13 i 98/19) uz prijavu na natječaj dužan je, pored dokaza o ispunjavanju traženih uvjeta iz natječaja, priložiti i rješenje, odnosno potvrdu iz koje je vidljivo spomenuto pravo, te dokaz o tome na koji način je prestao radni odnos.

Da bi kandidat ostvario pravo prednosti pri zapošljavanju, osoba iz članka 48. stavak 1.- 2. Zakona o civilnim stradalnicima iz Domovinskog rata (“Narodne novine”, broj 84/21) koji u trenutku prijave ispunjava uvjete za ostvarivanje toga prava dužni su uz prijavu na natječaj priložiti sve dokaze o ispunjavanju traženih uvjeta iz natječaja te ovisno o kategoriji koja se poziva na prednost pri zapošljavanju priložiti sve potrebne dokaze. Poveznica na internetsku stranicu Ministarstva branitelja: https://branitelji.gov.hr/zaposljavanje-843/843, a dodatne informacije o dokazima koji su potrebni u svrhu ostvarivanja prednosti pri zapošljavanju, potražiti na slijedećoj poveznici: popis dokaza za ostvarivanje prava prednosti pri zapošljavanju- Zakon o civilnim stradalnicima iz DR.pdf (gov.hr)

Kandidat koji se poziva na pravo prednosti pri zapošljavanju u skladu s člankom 9. Zakona o profesionalnoj rehabilitaciji i zapošljavanju osoba s invaliditetom (“Narodne novine”, broj 157/13, 152/14, 39/18 i 32/20), uz prijavu na natječaj dužan je, pored dokaza o ispunjavanju traženih uvjeta iz natječaja, priložiti i dokaz o utvrđenom statusu osobe s invaliditetom. Dokazom o invaliditetu smatra se javna isprava na temelju koje se osoba može upisati u očevidnik zaposlenih osoba s invaliditetom iz članka 13. navedenog Zakona.

Prijavom na natječaj kandidati su izričito suglasni da Dječji vrtić “Potočić” Belajske Poljice može prikupljati, koristiti i dalje obrađivati podatke u svrhu provedbe natječajnog postupka sukladno odredbama Opće uredbe o zaštiti podataka i Zakona o provedbi Opće uredbe o zaštiti podataka (“Narodne novine”, broj 42/18).

Sukladno odredbama Uredbe (EU) 2016/679 Europskog parlamenta i Vijeća od 27. travnja 2018. godine o zaštiti pojedinaca u svezi s obradom osobnih podataka i slobodnog kretanja takvih podatka, svi dokumenti dostavljeni su na natječaj slobodnom voljom kandidata te se smatra da je kandidat dao privolu za obradu svih podataka, a koji će se obrađivati isključivo u svrhu provođenja natječajnog postupka.

Urednom prijavom na natječaj smatra se vlastoručno potpisana prijava koja sadrži sve podatke i priloge navedene u natječaju. Nepotpune, nepravovremene i nepotpisane prijave neće se razmatrati.

Prijave s dokazima o ispunjavanju uvjeta natječaja dostavljaju se neposredno u Vrtić ili poštom preporučeno u roku **8** dana od dana objave natječaja, odnosno do **08. 09. 2025.** g. u zatvorenoj omotnici s naznakom: **„Natječaj za radno mjesto odgojitelj, rad na neodređeno”** na adresu: **Dječji vrtić „Potočić“ Belajske Poljice, Belajske Poljice 105 B.**

Kandidati koji ispunjavaju uvjete natječaja mogu biti pozvani na razgovor. Za pozvane kandidate koji ne pristupe razgovoru smatrat će se da su odustali od prijave na natječaj.

Obavijest o rezultatima natječaja biti će objavljena na web stranici Vrtića u roku od 45 dana od dana isteka roka za podnošenje prijava objavom na službenoj stranici Vrtića <https://djecjivrtic-potocic.com.hr>.

Vrtić zadržava pravo poništenja natječaja odnosno pravo ne odabrati niti jednog kandidata bez posebnih objašnjenja svoje odluke.

 Dječji vrtić “Potočić” Belajske Poljice

 Upravno vijeće

Natječaj je objavljen na mrežnim stranicama i oglasnim pločama Hrvatskog zavoda za zapošljavanje te mrežnim stranicama i oglasnoj ploči Dječjeg vrtića “Potočić” Belajske Poljice <https://djecjivrtic-potocic.com.hr> dana 01.09. 2025. godine.